PAPA KILO: Veg en Wen: Die Verhaal van 'n Valskermsoldaat - Samajoor S | Bushwar Militaria & Books Home
Bushwar Militaria & Books Featured Books Featured Books PAPA KILO: Veg en Wen: Die Verhaal van 'n Valskermsoldaat - Samajoor Sampie Stoffberg PAPA KILO: Veg en Wen: Die Verhaal van 'n Valskermsoldaat - Samajoor Sampie Stoffberg
Reguit, sonder doekies omdraai en met 'n passie wat aansteeklik is. Gaan die inhoud in hierdie boek aanstoot gee? Besluit self! Dit is egter onmoontlik om eerlik en reguit jou hart uit te praat sonder om aanstoot aan iemand iewers te gee. Maar nou ja, dit is mos deedae die mode om polities korrek te wees, om te vertel hoe jy gedwing is om teen jou sin te veg om "apartheid in plek te hou". Dit is ook die mode om spottenderwys te verwys na die "swart-gevaar" of die sogenaamde "rooi-kommunistiese gevaar".
Gelukkig hou valskerm-soldate hulle nie op met modes nie, maar fokus op die neergelegde taak, om die vyand so vinnig moontlik met enige iets tot hulle beskikking uit te wis.
Dit was lekker avontuurlike jare waar opinies en emosies wipplank gery het. Het almal dit geniet? Ek dink nie so nie, maar die meeste soldate het wel, het ons geveg om apartheid in plek te hou? Lees en vorm jou eie opinie.
Het ons geveg om terrorisme van Suid Afrika se grense, dorp en stede weg te hou, ja beslis! Het ons in die proses profesioneel opgetree en die land en sy mense rede gegee om trots te wees? Sonder twyfel!
Die skrywer dra sy ervaringe van diensplig dae tot sy uiteindelike "uittrede" op 'n onbeskaamde en onpretensieose wyse oor, wat die leser terugvat na die goeie ou dae as dienspligtige, Burgermag en Kommandolid.
Hardeblad, 484 bladsye. Bepekte oplaag van 100 getekende en genommerde eksemplare.
Fantastiese boek en aub laat weet my as jul uitverkopings het of enige nuwe boeke. Ek geniet hierdie verhale . Baie dankie Basjan en Linda Meyer